Document ID: 31995D0171

ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Μαΐου 1995 σχετικά με ορισμένα μέτρα προστασίας όσον αφορά τους πιθήκους που προέρχονται ή κατάγονται από το Ζαΐρ (Κείμενο που παρουσιάζει ενδιαφέρον για τον ΕΟΧ) (95/171/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/496/ΕΟΚ του Συμβουλίου της 15ης Ιουλίου 1991 περί καθορισμού των αρχών σχετικά με την οργάνωση των κτηνιατρικών ελέγχων για τα ζώα προέλευσης τρίτων χωρών που εισάγονται στην Κοινότητα και περί τροποποίησης των οδηγιών 89/662/ΕΟΚ, 90/425/ΕΟΚ και 90/675/ΕΟΚ (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 18,
Εκτιμώντας:
ότι κρούσματα της ασθένειας Ebola έχουν εμφανισθεί στο Ζαΐρ 7 ότι η παρουσία της ασθένειας αυτής αποτελεί σοβαρό κίνδυνο 7 ότι είναι σκόπιμο να ληφθούν αμέσως, σε κοινοτικό επίπεδο, τα αναγκαία μέτρα προστασίας όσον αφορά τους πιθήκους (simiae και prosimiae) προέλευσης ή καταγωγής Ζαΐρ 7 ότι πρέπει να ανασταλούν οι εισαγωγές πιθήκων (simiae και prisimiae) προελεύσεως ή καταγωγής Ζαΐρ 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα κράτη μέλη απαγορεύουν τις εισαγωγές πιθήκων (simiae και prosimiae) που προέρχονται ή κατάγονται από το Ζαΐρ.
Άρθρο 2
Τα κράτη μέλη τροποποιούν τα μέτρα που εφαρμόζουν όσον αφορά το Ζαΐρ για να τα προσαρμόσουν προς την παρούσα απόφαση. Πληροφορούν σχετικά την Επιτροπή.
Άρθρο 3
Η παρούσα απόφαση εφαρμόζεται μέχρι τις 31 Ιουλίου 1995.
Άρθρο 4
Η παρούσα απόφαση απευθύνεται στα κράτη μέλη.
Βρυξέλλες, 18 Μαΐου 1995.

Labels: 20
0
3
6
18